laion/Wikipedia-Exotic huggingface dataset:
שפות אוקיאניות

השפות האוקיאניות הן ענף של משפחת השפות האוסטרונזיות. ענף זה כולל כ-450 שפות, המדוברות בעיקר בפולינזיה, בחלק גדול ממלנזיה ובמיקרונזיה. על אף שדוברי השפות האוקיאניות מתפרשים על פני שטח גאוגרפי גדול, הם מונים שני מיליון אנשים בלבד. השפות האוקיאניות בעלות מספר הדוברים הגדול ביותר הן: מזרח פיג'יאנית עם למעלה מ-600,000 דוברים, וסמואית עם כ-400,000 דוברים. לכל אחת מהשפות הגילברטית (קיריבטי), הטונגאית, הטהיטית, המאורית והטולאית יש למעלה מ-100,000 דוברים. השפה האם המשותפת והמשוחזרת עבור קבוצת שפות זו נקראת פרוטו-אוקיאנית (אנ'). מדיה וקבצים בנושא שפות אוקיאניות בוויקישיתוף Ray, Sidney H. (1896). "The common origin of the Oceanic languages". Journal of the Polynesian Society. 5 (1): 58–68. JSTOR 20701407. שפות אוקיאניות, באתר אנציקלופדיה בריטניקה (באנגלית) ערך זה הוא קצרמר בנושא אוקיאניה. אתם מוזמנים לתרום לוויקיפדיה ולהרחיב אותו.
בית הכנסת החיילים (טומסק)

בית הכנסת החיילים (רוסית: Солдатская синагога) - הוא בית הכנסת הממוקם בעיר טומסק ברוסיה וכולו בנוי מעץ. הוא בין בתי הכנסת הבודדים הבנויים מעץ הנמצאים ברחבי רוסיה. החל משנת 1827 באימפריה הרוסית הוחל חוק גיוס חובה גם על היהודים (קנטוניסטים). היהודים גויסו בגיל 12, ועד גיל 18 הם למדו בבתי ספר ייעודיים לקנטוניסטים ולאחר מכן הם התחילו את השירות הצבאי שלהם למשך 25 שנים. בטומסק התגוררו לא מעט יהודים קנטוניסטים. חיילים אלו הם אשר בנו את בית הכנסת. יוזם ההקמה היה קצין יהודי בצבא הרוסי בשם צבי הרץ צם אשר היה פעיל מאוד בקרב הקהילה היהודית של טומסק. ב-1864 החיילים היהודים בטומסק החלו לאסוף כסף לצורך רכישת ספר תורה והספר נרכש ב-1865, באותה שנה נפתח בית תפילה זמני. ב-1872 הוקם מבנה בית הכנסת ובכך הוא הפך לבית הכנסת השלישי בטומסק. המבנה הוקם אחרי מגבית בקרב החיילים, הרץ צבי צם היה לגבאי הראשון של בית הכנסת. מבנה בית הכנסת ניזוק קשות אחרי שריפה אשר פרצה ב-1906 ובאי בית הכנסת החליטו על בנייתו מחדש. בנייתו של מבנה בית הכנסת הדו-קומתי החדש מעץ הושלמה ב-1907. ב-1930 מבנה בית הכנסת הולאם, היה ניסיון פניה של 20 חברי קהילת בית הכנסת החיילים אל שלטונות העיר, אך זה לא הועיל והמבנה שימש למגוריהם של עובדי אוניברסיטת טומסק. בראשית שנת 2018 החליטו שלטונות העיר להעביר את בית הכנסת לידיה של הקהילה היהודית המקומית. בפברואר של אותה שנה נחתם הסכם ההעברה בין ראש עיריית טומסק לבין הרב הראשי של רוסיה ברל לזר. Сибирская старина : краеведческий альманах. - 2003. - № 21 стр. 25 מדיה וקבצים בנושא בית הכנסת החיילים בוויקישיתוף
אלי את לי פריז

"אלי את לי פריז" הוא שיר של הזמרת הישראלית שי המבר. הוא יצא לאור ב-28 בפברואר 2023, כסינגל מתוך אלבום אולפן עתידי, באמצעות טדי הפקות ו-D-Music. את השיר כתבה והלחינה המבר והוא כולל קטע מתוך השיר "L'Été indien" (אנ') של הזמר הצרפתי ז'ו דסאן משנת 1975. הוא הופק על ידי ניר מימון. על כתיבת השיר סיפרה המבר בפוסט באינסטגרם שפורסם עם צאתו של הסינגל: שיר הוא דבר חשוף בשורש שלו. ועדיין אנחנו תמיד רוצים לדעת עליו יותר ממה שהוא כבר מספר. והפעם הייתי רוצה לתת לשיר לדבר. לתת לאלי ולמה שהיא בשבילי (במציאות ובדמיון) פשוט להיות וזהו. אני רק אכתוב דבר אחד, עוד כשהשמעתי את השיר כשרק נכתב שאלו אותי מה זה אלי את לי פריז (באמת משפט קצת מוזר) אז אלי את לי פריז זה בשבילי כמו להגיד: אלי, את המקום שאני הכי רוצה להיות בו, את חופש, את השפה הכי יפה בעולם, את השירים הכי יפים, את כל מה שהוא לא כאן בעכשיו הזה, את מעבר לו, את כל מה שאני רוצה להיות בעצמי, אלי את לי פריז. — שי המבר על תהליך העבודה על השיר באולפן, סיפרה המבר בראיון לרדיו 103: ”עברנו איתו חתיכת מסע באולפן, זה באמת שיר קרוב, חשוף, מרגש, משמח. השיר הוא דבר כל כך עצוב בשורש שלו, יש משהו בשיר הזה שהוא כל כך מדבר את עצמו שלא בא לי להוסיף על זה שום דבר ברמה של מה אני יכולה עוד לספר עליו. זה שיר על נעורים, זה החיפוש של הנעורים שהם לא נגמרים, אתה כל הזמן בחיפוש.” הווידאו קליפ של השיר צולם בפריז ופורסם ב-28 בפברואר 2023, יחד עם צאתו של הסינגל. לדברי פרוגי, "הקליפ נראה ממש תיעוד אותנטי של הזמרת מסתובבת בנופי פריז, דרך מה שנראה כמו מצלמת וידאו ישנה". השיר זכה להצלחה רבה בתחנות הרדיו בישראל. במצעד השבועי של מדיה פורסט, נכנס השיר למקום השמיני, עם כ-79 השמעות באותו השבוע. כשלוש שבועות לאחר מכן, הגיע השיר למקום הראשון וצבר כ-165 השמעות באותו השבוע. במצעד הרשמי של גלגלצ, הגיע השיר למקום התשיעי. התאהבנו | שי המבר בקליפ שצולם בעיר היפה בעולם, באתר "סרוגים", 28 בפברואר 2023 "אלי את לי פריז": שי המבר בסינגל וקליפ חדש - ישראלה, באתר ישראלה, ‏4 בפברואר 2023 איריס קול, שי המבר: "יש משהו בשיר הזה שהוא כל כך מדבר את עצמו", באתר רדיו 103 Eli at li Paris שי המבר - אלי את לי פריז, סרטון בערוץ "שי המבר הערוץ הרשמי", באתר יוטיוב (אורך: 04:06) יעל גלנט, תוצרת הארץ: שי המבר עם שיר חדש מפריז, באתר פרוגי, ‏2 בינואר 2023 עכשיו 14 תרבות ובידור, סימן לבאות? השיר שעוקף אפילו את יוניקורן של נועה קירל, באתר עכשיו 14, 26 במרץ 2023 המצעד השבועי, שבוע 09, 2023, באתר מדיה פורסט ישראל המצעד השבועי, שבוע 12, 2023, באתר מדיה פורסט ישראל מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
Like Crazy

"Like Crazy" הוא שיר של הזמר הדרום קוריאני ג'ימין מלהקת BTS, שיצא לאור כסינגל השני מתוך אלבום הבכורה שלו, Face, ב-24 במרץ 2023. שתי גרסאות, אשר הופקו על ידי פידוג וגוסטלופ, הוקלטו עבור השיר: אחת בקוריאנית והשנייה באנגלית. השיר זכה להישג כשיר הסולו הקוריאני עם הכניסה הגבוהה ביותר במצעד הסינגלים הבריטי - המקום השמיני, ועקף את שירו הקודם, "Set Me Free Pt. 2", שנכנס למצעד במקום ה-30. בנוסף, זהו השיר הראשון בביצוע אמן סולו קוריאני שהגיע למקום הראשון במצעד הבילבורד הוט 100. מבחינה מוזיקלית, השיר הוא רצועת סינת'פופ בהשראת סרט באותו השם (אנ') משנת 2011, וכולל דיאלוג בהשראת הסרט שניתן לשמוע בתחילתו ובסופו. מבחינה לירית, הגרסה הקוריאנית של "Like Crazy" מדברת על ההבנה של אובדן אדם אהוב וסירוב להתעורר מהמציאות הזו, בעוד שהגרסה האנגלית מתייחסת לנטל הכוכבים ולפחד לאבד את עצמך. הרצועה מספרת סיפור של שברון לב וניסיון להיאחז במשהו שמתפרק. בווידאו קליפ הנלווה לשיר נראה ג'ימין יושב לבדו במטבח, ולאחר מכן נגרר ביד בלתי נראית למתחם מועדון שבו הוא שותה וחוגג עם חברי מועדון אחרים ושר את השיר בשירותים של המועדון. בסוף הקליפ חוזר ג'ימין למטבח. השיר הגיע היישר אל המקום הראשון במצעד הבילבורד הוט 100 ב-8 באפריל 2023. זה השיר ה-66 שהגיע היישר אל המקום הראשון בתולדות המצעד, והראשון בביצוע אמן סולו קוריאני שהגיע למקום הראשון במצעד. הסינגל הגיע למקום השמיני במצעד הסינגלים הבריטי. זהו השיר בעל הכניסה הגבוהה ביותר למצעד בביצוע אמן סולו קוריאני. הוא החליף את שירו הקודם של ג'ימין, "Set Me Free Pt. 2", שהגיע למקום ה-30. מידע על השיר "Like Crazy" באתר AllMusic מילות השיר "Like Crazy" באתר Genius Siroky, Mary (24 במרץ 2023). "Song of the Week: Jimin Gets Lost in the Lights with "Like Crazy"". Consequence. ארכיון מ-24 במרץ 2023. נבדק ב-31 במרץ 2023. {{cite web}}: (עזרה) Smith, Carl (31 במרץ 2023). "Jimin breaks his own solo BTS record as Like Crazy goes Top 10". Official Charts Company. ארכיון מ-31 במרץ 2023. נבדק ב-31 במרץ 2023. {{cite web}}: (עזרה) Roby, India (24 במרץ 2023). "On 'FACE,' Jimin Battles His Bleakest Thoughts — And Emerges Triumphant". Nylon. ארכיון מ-24 במרץ 2023. נבדק ב-31 במרץ 2023. {{cite journal}}: (עזרה) Daly, Rhian (2023-03-24). "Jimin – 'FACE' review: BTS singer captures the turbulence of modern life in shadowy debut solo album". NME (באנגלית בריטית). נבדק ב-2023-04-02. Kaufman, Gil (24 במרץ 2023). "BTS' Jimin Looks For Love in the Club in Late Night 'Like Crazy' Video". Billboard. ארכיון מ-24 במרץ 2023. נבדק ב-24 במרץ 2023. {{cite journal}}: (עזרה) Trust, Gary (3 באפריל 2023). "Jimin's 'Like Crazy' Debuts Atop Billboard Hot 100, First Solo No. 1 for a BTS Member". Billboard. ארכיון מ-3 באפריל 2023. נבדק ב-3 באפריל 2023. {{cite journal}}: (עזרה) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Digital Song Sales, Billboard, ‏2023 (באנגלית אמריקאית) Gold & Platinum, RIAA (באנגלית אמריקאית) オリコン週間 デジタルシングル（単曲）ランキング 2023年03月20日～2023年03月26日 | ORICON NEWS, web.archive.org, ‏2023-03-29 Gold/Platinum, Music Canada, ‏2023-08-11 (באנגלית אמריקאית)
רחל הרפז

רחל הרפז (10 באוקטובר 1932 - 2 בינואר 2021) הייתה סופרת ומשוררת ישראלית. רחל הרפז למדה בתיכון שליד האוניברסיטה העברית, ולאחר מכן למדה הוראה במכללה ע''ש דוד ילין. למדה באקדמיה למוזיקה פסנתר. ולימדה נגינה בפסנתר. חברה באגודת הסופרות והסופרים העבריים. רחל הרפז ילידת בית הכרם ירושלים. הייתה נשואה לניסן הרפז, אמא לשני ילדים וסבתא לחמישה נכדים. רחל הרפז הקימה קרן לפרס ספרותי לשירה עברית להנצחת בעלה המנוח. ענדי לך שרשרת ברזל (תל אביב: גוונים, 2007) האניות עגנו במלטה (תל אביב: גוונים, 2009) לגלות את הבדולח: שירים (תל אביב: עקד, 2012) גידי ודידי (ירושלים: צור אות, 2013) פינת החי של יעלי (ירושלים: צור אות, 2013) המסע לקומה השביעית (תל אביב: גוונים, 2015) ללכת: שירים / אביחי קמחי (ירושלים: צור אות, 2012) תולדות גדוד 51 מחטיבת גבעתי: במלחמת הקוממיות בתש"ח (תל אביב, 2008. עבודה משותפת עם דוד בן-דוד ודוד הרפז) מידע על רחל הרפז בקטלוג הספרייה הלאומית רחל הרפז באתר לקסיקון הספרות העברית החדשה הרצל ובלפור חקק, משוררת השרשרת מאתר סלונט, 11.1.2023 רחל הרפז באתר של נילי דגן רחל הרפז, במיזם "סופרים קוראים" של המרכז לספריות וספרות בישראל רחל הרפז בטל-כרם באתר יוטיוב, 18.9.2013 הרצל חקק, רחל הרפז / האניות עגנו במלטה באתר אימגו, 15.7.2009 רחל הרפז באתר גוגל ספרים הרצל חקק, שירת העולם הנאצל של רחל הרפז באתר NEWS1 מחלקה ראשונה, 18.2.2013 תחרות איך שיר נולד שנת 2015 באתר עיריית מודיעין, 26.6.2019 רחל הרפז, בלקסיקון הספרות העברית החדשה הסופרת רחל הרפז, באתר סימניה רשימת חברים, באתר אגודת הסופרות והסופרים העבריים משרד החוץ, רחל הרפז ז"ל | ידיעות אחרונות, ישראל היום, מנוחה, משרד החוץ | 03.01.21, באתר מודעות אבל, ‏2021-01-03 מיה סלע, פרס ניסן הרפז לשירה הוענק לשלמה אביו, באתר הארץ, 5 בספטמבר 2012
בן דייוויס

האם התכוונתם ל... בן דייוויס (1995) - כדורגלן אנגלי בן דייוויס (1993) – כדורגלן ולשי בן דייוויס (צלם) (יליד 1961) – צלם קולנוע בריטי
כלי נשק אקוסטי

כלי נשק אקוסטי (נקרא גם צעקה או תותח קול) הוא מכשיר אשר משמיע צליל חזק מאוד למרחקים ארוכים. המכשיר משמש לפיזור הפגנות באמצעות השמעת רעש בעוצמה חזקה מאוד (בדרך כלל למעלה מ-110 דציבלים) ובכך הוא גורם להפגנות ולהתקהלויות להתפזר, אך נמצא בשימוש גם במלחמות ובסירות. כלי הנשק האקוסטים עלולים לגרום לכאבי ראש, בחילות, צלצולים באוזניים, הקאות, סחרחורות ואף ללקות בשמיעה, ולכן השימוש בהם שנוי במחלוקת רבה. מגבירי קול שונים נמצאים בשימוש במשך מאות שנים (לעיתים בניווט של סירות או של סיירות צבא), אך טכנולוגיה זו הפכה לנשק למטרת פיזור הפגנות בתחילת שנות התשעים. נשק זה, שמסוגל לשדר צלילים חזקים למרחקים ארוכים מאוד, הופעל לראשונה בעיראק בידי הצבא האמריקאי בשנת 2004, ולעיתים נעשה שימוש במכשיר הנקרא LRAD (ראשי תיבות של Long-range acoustic device), אך גם במכשירים תת-קוליים (Infrasonic), שהשימוש בהם עושה צלילים בתדרים גבוהים מאד, אשר גורמים לכאבי ראש ולהתפזרות. המותג LRAD (Long-Range Acoustic Device- אמצעי אקוסטי ארוך-טווח (אנ'), 130-110 דציבלים): יכול לגרום לכאב ממרחק של עשרים מטרים. "היתוש (אנ')": נשק אקוסטי שמשמיע צלילים גבוהים הגורמים כאב לאנשים צעירים - אנשים בני 30 ומעלה לרוב אינם שומעים את הצלילים ואינם מושפעים. נשק תת-קולי (Infrasonic): טכנולוגיה חדשה זו מצויה בבדיקה. היא תוכל לשדר צלילים באינפרה סאונד, תדר נמוך מאוד, שיהיו בלתי נשמעים אך יוכלו לגרום לכאב ולחוסר התמצאות. גיא גרימלנד, טכנולוגיה ישראלית: תותח קול קטלני לפיזור הפגנות, באתר TheMarker‏, 20 בינואר 2010 עידו אפרתי, רופאים למפכ"ל: עצור את השימוש ב"תותח קול" בהפגנות מחשש לנזק בלתי הפיך, באתר הארץ, 4 באפריל 2023 , כלי נשק אקוסטיים, דפי מידע - אמצעים לפיזור הפגנות, האגודה לזכויות האזרח, 2018, עמ' 4
המשרד לקידום מעמד האישה

המשרד לקידום מעמד האישה היה משרד ממשלתי, שממשלת ישראל השלושים ושבע החליטה על הקמתו ועל מינוי השרה מאי גולן לעומדת בראשו. הקמת המשרד אושרה על ידי הכנסת ב-1 במאי 2023. ב-2 באפריל 2023 החליטה הממשלה על הקמת המשרד לקידום מעמד האישה ועל מינויה של חברת הכנסת מאי גולן לשרה הראשונה שתכהן בו. בעת הקמת המשרד הועברה אליו הרשות לקידום מעמד האישה מהמשרד לשוויון חברתי. מעבר לכך, לא הועברו סמכויות ו/או רשויות נוספות. הרשות לקידום מעמד האישה היא רשות ממשלתית, העוסקת בקידום מדיניות בנושא מעמד האישה בישראל; בתיאום בין הגופים המטפלים במעמד האישה בישראל; בגיבוש פעילות למניעת אלימות נגד נשים ומיגור תופעת הזנות בישראל. בינואר 2024 החליטה ממשלת ישראל לבטל את המשרד. מאי גולן תמונה לשרה לקידום מעמד האישה, באתר ynet, 30 במרץ 2023 הקמת המשרד לקידום מעמד האישה, שינוי חלוקת התפקידים בין השרים, העברת שטח פעולה ממשרד למשרד, העברת סמכויות הנתונות לפי חוק משר לשר ותיקון החלטות ממשלה, באתר של משרד ראש הממשלה, 2 באפריל 2023 מורן אזולאי, המשרד של מאי גולן ייסגר, אבל היא תישאר שרה | כל הפרטים, באתר ynet, 15 בינואר 2024
כרמזלך

כרמזלך (גם חרמזלך או בובלך, ביידיש: כרעמזלעך, ריבוי של כרמזל), הוא מאכל יהודי אשכנזי מסורתי הנאכל בפסח. הכרמזלך הן לביבות שטוחות מטוגנות העשויות מקמח תפוחי אדמה או מקמח מצה יחד עם ביצים. קיימת גרסה מלוחה עם מלח ופלפל שחור או גרסה מתוקה עם סוכר או דבש. השם כרמזלך מתייחס גם למחבת המשמשת באופן מסורתי כדי ליצור את הלביבות. קיימת גרסה של כרמזלך תפוחי אדמה הדומה ללביבות המוגשות בחנוכה. קיימות גרסאות שונות של לביבות בהן גם כאלה הממולאות בפירות יבשים ואגוזים ומוגשות כקינוח. כרמזאלך – לביבות לפסח עם שם מצחיק שמחכים להן כל השנה, באתר פודי בובלך (כרמזלך) – לביבות של פסח, באתר על השולחן רותי קינן, בובלה: האוכל הכי כיפי של פסח, באתר ynet, 10 באפריל 2009 ליז שטיינברג, המאכל היהודי שהכריע את תחרות האיות האמריקאית, באתר הארץ, 31 במאי 2016
פרסי המוזיקה של CMT

פרסי המוזיקה של CMT הוא טקס פרסים לוידאו קליפים של מוזיקת קאנטרי והופעות טלוויזיה. טקס הענקת הפרסים מתקיים מדי שנה בנאשוויל, טנסי, והוא משודר בשידור חי ב-CBS,‏ CMT ורשתות אחרות של פרמאונט גלובל. פרסי המוזיקה של CMT, סרטונים בערוץ היוטיוב פרסי המוזיקה של CMT, במסד הנתונים הקולנועיים IMDb (באנגלית) אתר האינטרנט הרשמי של פרסי המוזיקה של CMT
אלן בייקר (אסטרונאוטית)

אלן בייקר (באנגלית: Ellen Louise Shulman Baker; נולדה ב-27 באפריל 1953, פאייטוויל) היא רופאת חלל יהודיה אמריקאית. אסטרונאוטית לשעבר בתוכנית מעבורות החלל של נאס"א. טסה לחלל שלוש פעמים. אלן בייקר נולדה בפאייטוויל למשפחה יהודית. הוריה היו רופאים. אימה קלייר שולמן עסקה בפוליטיקה והייתה נשיאת קווינס בשנים 1986–2002. בייקר סיימה בית הספר בקווינס ולמדה גאולוגיה באוניברסיטת באפלו אותה סיימה עם תואר ראשון בשנת 1974. היא המשיכה ללימודי רפואה באוניברסיטת קורנל, אותה סיימה בשנת 1978 ולאחר תקופת התמחות קיבלה הסמכה בשנת 1981 והתחילה לעבוד כרופאה במרכז החלל ג'ונסון. בהמשך היא סיימה קורס ברפואת החלל. בשנת 1984 בייקר נבחרה ליחידת האסטרונאוטים של נאס"א. בשנת 1989 היא השתתפה במשימת STS-34 כטייסת של מעבורת החלל אטלנטיס (דונלד ויליאמס היה מפקד הצוות). המטרה העיקרית של הטיסה הייתה שחרור גשושית גלילאו למסלול. במשימת STS-50 ביוני 1992 בייקר הייתה מומחית משימה מעבורת החלל קולומביה (ריצ'רד ריצ'רדס היה מפקד צוות). הצוות ביצע מספר ניסויים בתחום חקר חוסר כבידה. בשנת 1995 היא טסה על סיפון מעבורת החלל אטלנטיס במשימה STS-71. זו הייתה הטיסה הראשונה בה מעבורת חלל התחברה לתחנת החלל מיר לביצוע מחקרים משותפים והחלפת צוות. לאחר טיסה זו בייקר עבדה במשרד האסטרונאוטים בתחום רפואה. מדיה וקבצים בנושא אלן בייקר בוויקישיתוף קורות חיים
אסון המוקש בבאר אורה

אסון המוקש בבאר אורה היה פיגוע טרור, שהתרחש ביום שני, 18 במרץ 1968, ובו הוטמן מוקש בדרך נחל רחם, כיום היציאה מהיישוב באר אורה. המוקש הונח על ידי מחבלים שהסתננו מירדן, והתפוצץ כאשר עלה עליו אוטובוס של תלמידי בית הספר גימנסיה הרצליה שטיילו במקום. בפיגוע נרצחו 2 אנשים ונפצעו 26. ב-18 במרץ 1968 טיילו 150 תלמידי שמינית מבית הספר גימנסיה הרצליה במסגרת טיול שנתי להרי אילת והערבה, תלמידי בית הספר לנו ליד מלון על קו החוף באילת. יום לאחר מכן כאשר החלו לרדת מנחל רחם, אחד האוטובוסים עלה על המוקש שהונח והתפוצץ, וכתוצאה מהפיצוץ נפצעו 26 תלמידים ונרצחו ד"ר פסח מיילן ששימש רופא מלווה והחייל חנן כלב ששימש כמדריך ומאבטח, המוקש במשקל 10 ק"ג נפץ הונח על ידי מחבלים מירדן מארגון הטרור פת"ח שפעלו בשיתוף פעולה מלא עם צבא ירדן. מחקירת הפיגוע עלה כי המוקש הונח על ידי מחבלים שחדרו מגבול ירדן, וכי מדובר במוקש מדגם מארק 7 שהכיל כ-10 ק"ג חומר נפץ. במקום נתגלו עקבות 3 אנשים שהוליכו לכיוון גבול ירדן המרוחק כ-2.5 ק"מ ממקום הפיגוע. הערכת גורמי הביטחון הייתה כי חוליית המחבלים של הפתח היא שהניחה את המוקש והיא פעלה בתיאום מלא עם הצבא הירדני וייתכן כי היא אותה חוליית מחבלים שביצעה פיגוע תופת כמה ימים לפני כן באילת בה נפצע קשה נהג המונית אלפונסו בר-אור בוארון שנפטר מפצעיו ב-2007. דובר צה"ל והממשלה הכריזו שתגובה לפיגוע תבוא. יומיים לאחר הפיגוע יצא צה"ל לשני מבצעים מבצע אסותא ומבצע תופת. 50 שנה לאסון מיקוש האוטובוס ליד באר אורה, באתר News1 מחלקה ראשונה, 22 במרץ 2018 אסון אוטובוס גימנסיה "הרצליה" בערבה, באתר News1 מחלקה ראשונה, 28 במרץ 2022 אוטובוס תלמידים עולה על מטען ליד באר אורה, באתר ארכיון הסרטים הישראלי בסינמטק ירושלים, 1968 אמיר אורן, צה"ל חושף לראשונה את הכישלון בכראמה, באתר הארץ, 23 באפריל 2011 ערך זה הוא קצרמר בנושא טרור ובנושא ישראל. אתם מוזמנים לתרום לוויקיפדיה ולהרחיב אותו.
שרלוט נסמית'

שרלוט נסמית' (באנגלית: Charlotte Nasmyth‏; 17 בפברואר 1804 – 26 ביולי 1884) הייתה ציירת סקוטית שיצירותיה נחשבו בזמנו כ"פנינים", ואשר נכללות באוספים של הגלריה הלאומית של סקוטלנד ומוזיאונים אחרים. שרלוט נולדה בכנסיית סנט אנדרו, אדינבורו, אחת מאחד עשר ילדים, כולל שש בנות, של אלכסנדר נסמית', "אמן הנוף החשוב של ימיו". שרלוט, בשיתוף עם אחיה פטריק נסמית', ג'יין, ברברה, מרגרט, אליזבת, ואן, עבדה כעוזרת בסטודיו של אביה באדינבורו, וגם לימדה שיעורי אמנות. לאחר מות אביהם ב-1840, מורשתו ומכירה פומבית של 155 מציורי המשפחה העניקו לאחיות נסמית' עצמאות כלכלית, ואיפשרו להן לעבור לאנגליה. בין 1831 ל-1866 הציגה שרלוט את נופיה הרומנטיים ויצירות אחרות באקדמיה המלכותית הסקוטית, בחברה המלכותית לאמנים בריטים, באקדמיה המלכותית ובמוסדות נוספים. היא ציירה בעיקר בצבעי שמן, ולפעמים בצבעי מים, וכן הפיקה כמה תחריטים. נושאיה כוללים נופים של צפון ויילס ואזורים שונים של אנגליה, כמו גם סקוטלנד, מה שמצביע על כך שהיא נסעה רבות ברחבי בריטניה. היא הייתה האמנית הפורה ביותר מבין שש האחיות. סופרים מודרניים תיארו אותה כ"הכי ראוותנית והכי פרועה", מבקרים בני זמנה תיארו את ציוריה של שרלוט כ"פנינים קטנות", "תמונות של חדרים קטנים... שנועדו... להוות אוצר אינדיבידואלי משלו." גזעי עצים מסוקסים עם ענפים שבורים היו הנושא המועדף על שרלוט, ומבקר ב-1866 כתב על אחד מהנופים שלה, "זהו החלק המשובח ביותר של ציור עצים בתערוכה - נמרץ, חד ויפה בצבע." שרלוט נפטרה בפוטני, סארי, ב-26 ביולי 1884. לוך מארלו נוף פסטורלי הכניסה ללוך קתרין מבט על טירות אלוה וסטירלינג מדיה וקבצים בנושא שרלוט נסמית' בוויקישיתוף "Nasmyth Family, (per. 1788–1884), painters and art teachers: Charlotte Nasmyth". Oxford Dictionary of National Biography. Oxford Dictionary of National Biography (online ed.). Oxford University Press. Gray, Sara (2009). "Nasmyth, Misses Anne Gibson, Barbara, Charlotte, Elizabeth Wemyss, Jane, and Margaret: Charlotte Nasmyth". The Dictionary of British Women Artists. Casemate Publishers. p. 194 Nedanic, Stana (2006). "NASMYTH, Charlotte". The Biographical Dictionary of Scottish Women. Edinburgh: Edinburgh University Press "William Nicholson: Charlotte Nasmyth, 1804 - 1884. Artist". National Galleries Scotland. "Prints by Charlotte Nasmyth". The British Museum. "Royal Scottish Academy's Exhibition". Caledonian Mercury. 3 April 1858. p. 3. Newcastle Journal. 7 July 1864. p. 2. "Exhibition of the Royal Scottish Academy". The Scotsman. 24 April 1844. p. 4. "Exhibition of Works of Art at the Music Hall". Shrewsbury Chronicle. 21 September 1866. p. 6.
שומה אונו

שומה אונו (באנגלית: Shoma Uno; ביפנית: 宇野 昌磨; נולד ב-17 בדצמבר 1997) הוא מחליק אמנות על הקרח יפני, סגן אלוף אולימפי (פיונגצ'אנג 2018), פעמיים ברציפות אלוף עולם (מונפלייה 2022 וסאיטמה 2023), פעמיים סגן אלוף עולם (הלסינקי 2017 ומילאנו 2018) ו-5 פעמים אלוף יפן בהחלקה על הקרח ליחידים. אונו נולד וגדל בנגויה. באליפות העולם שנערכה בהלסינקי, פינלנד במרץ 2017 זכה במדליית כסף בתחרות ליחידים בתוצאה של 319.31 נ', אחרי בן ארצו יוזורו האניו (321.59 נק') ולפני ג'ין בויאנג מהרפובליקה העממית של סין (303.58 נק') באולימפיאדת פיונגצ'אנג (2018) זכה במדליית כסף בתחרות ליחידים בתוצאה של 306.90 נק', אחרי יוזורו האניו (317.85 נק') שהגן על תוארו והפך למחליק הראשון שזכה בשתי מדליות זהב אולימפיות ברציפות מזה 66 שנה ולפני חאווייר פרננדס מספרד (305.24 נק'). חודש לאחר מכן, באליפות העולם שנערכה במילאנו, איטליה הוא זכה במדליית כסף בפעם השנייה ברציפות בתוצאה של 273.77 נק', אחרי נייתן צ'ן מארצות הברית (321.40 נק') ולפני מיכאיל קוליאדה מרוסיה (272.32 נק'). באליפות העולם שנערכה בסאיטמה, יפן, במרץ 2019 הוא סיים במקום רביעי בתחרות ליחידים בתוצאה של 270.32 נק'. באליפות העולם שנערכה בסטוקהולם, שוודיה, במרץ 2021 סיים פעם שנייה ברציפות במקום רביעי בתוצאה של 277.44 נק'. באולימפיאדת בייג'ינג (2022) זכה בשתי מדליות ארד, בתחרות ליחידים בתוצאה של 293.00 נק', אחרי נייתן צ'ן (332.60 נק') ובן ארצו יומה קג'יאמה (310.05 נק') ובתחרות הקבוצתית אחרי רוסיה וארצות הברית. חודש לאחר מכן, באליפות העולם שנערכה במונפלייה, צרפת, במרץ אותה שנה הוא זכה במדליית זהב בתחרות ליחידים בתוצאה של 312.48 נק', לפני בן ארצו יומה קג'יאמה (297.60 נק') ווינסנט ג'ואו מארצות הברית (277.38 נק') באליפות העולם שנערכה בסאיטמה במרץ 2023 הוא זכה בפעם השנייה ברציפות במדליית זהב בתוצאה של 301.14 נק', לפני צ'ה ג'ון-הוואן מקוריאה הדרומית (296.03 נק') ואיליה מלינין מארצות הברית (288.44 נק'). אתר האינטרנט הרשמי של שומה אונו (ביפנית) שומה אונו, ברשת החברתית אינסטגרם שומה אונו, סרטונים בערוץ היוטיוב שומה אונו, באתר הוועד האולימפי הבין-לאומי שומה אונו, באתר olympedia.org
ג'יין נסמית'

ג'יין נסמית' (באנגלית: Jane Nasmyth;‏ 29 במרץ 1788 – 11 במאי 1867) הייתה ציירת נוף סקוטית באדינבורו. היא הייתה בתו ותלמידתו של צייר הדיוקן והנוף אלכסנדר נסמית'. ג'יין נסמית' נולדה באדינבורו ב-29 במרץ 1788, לברברה פוליס ואלכסנדר נסמית'. אלכסנדר נסמית' וברברה פוליס (אחותו של סר ג'יימס פוליס, הברון השביעי מוודהול) נישאו ב-3 בינואר 1786, והתגוררו באדינבורו, שם עבד אלכסנדר כצייר. ג'יין הייתה הבכורה השנייה מבין אחד עשר ילדים: פטריק, ברברה, מרגרט, אליזבת', אן, שרלוט, ג'ורג', ג'יימס ומרי. אלכסנדר נסמית' עבד כאמן דיוקנאות וצייר נוף בסוף שנות ה-80. הוא התיידד עם המשורר רוברט ברנס והקים את בית הספר לציורי נוף נסמית' בביתו אדינבורו. ג'יין נסמית' גדלה בבית ששימש כמרכז אמנותי ותרבותי של אדינבורו. היא עזרה לגדל את אחיה, לייעץ להוריה בענייני בית וכספים, ולהכשיר אמנים בבית הספר "נסמית'". ג'יין נסמית' ואחיה הוכשרו כאמנים על ידי אביהם, שהשתמש בטכניקות הוראה חדשניות על ידי עידוד שרטוט נופים בחוץ. היא עבדה בשיתוף פעולה הדוק עם אביה, שעודד את בנותיו להפוך לאמניות מקצועיות. כל האחיות נסמית' וכן פטריק נסמית' הציגו את עבודותיהן וציירו בצורה מקצועית בלונדון, מנצ'סטר ואדינבורו. בשנים הראשונות לעיסוקה האמנותי, ג'יין נסמית' שיתפה פעולה עם אביה ועבדה תחת פיקוחו הצמוד, ויצרה נופים שנחשבו בלתי ניתנים להבדלה משלו ונמכרו כתמונות "על ידי מיס ג'יין, עם חלק מהציור שנעשה כל ידי אלכסנדר נסמית'", אולי כדי להגדיל את הרווח. גיין המשיכה להיות מוכרת כציירת נוף בולטת והשתתפה בתערוכות רבות. בין השנים 29–1826 היא הציגה במוסד הבריטי. היא הציגה את הציור לוך קטרין - מנקודת המערב דראמברג בתערוכה של האקדמיה של ליברפול בשנת 1837, שבה הוצגו גם ציורי בני משפחתה אן, שרלוט ואלכסנדר נסמית. היא השתתפה באקדמיה המלכותית היברניאן בשנת 1843. בשנות הארבעים של המאה ה-20, היא הציגה את "נופי היילנד" בתערוכת יצירותיהם של אמנים מודרניים במנצ'סטר. מ-1839 עד 1866, הציגה אן נסמית' בחברה המלכותית של אמנים בריטים; מ-1830 עד 1862, באקדמיה הסקוטית המלכותית; מ-1862 עד 1865, במכון המלכותי של גלאזגו. טחנת מים עץ אלון נוף בפונטי מדיה וקבצים בנושא ג'יין נסמית' בוויקישיתוף Ewan, Elizabeth L; Innes, Sue; Reynolds, Sian; Pipes, Rose (2006). The Biographical Dictionary of Scottish Women. p. 280. Nasmyth, James (1885). James Nasmyth, Engineer: An Autobiography. London: John Murray, Albemarle Street. p. 32. Macmillan, Duncan (1986). Painting in Scotland: The Golden Age. Oxford: Phaidon in association with the Talbot Rice Art Centre and the Tate Gallery. p. 142. Greer, Germaine (2001). Obstacle Race: The Fortunes of Women Painters and Their Work. London: Tauris Parke Paperbacks. pp. 19–20. Gray, Sara (2009). The Dictionary of British Women Artists. Cambridge, England: Lutterworth Press. "The Art Union, Issue 72". The Art-Union (72): 285. 1 September 1844.
פטריק נסמית'

פטריק נסמית' (באנגלית: Patrick Nasmyth;‏ 7 בינואר 1787 – 17 באוגוסט 1831) היה צייר נוף סקוטי. הוא היה בנו הבכור של האמן אלכסנדר נסמית'. פטריק היה אחד מאחד עשר ילדיהם של ברברה ואלכסנדר נסמית' מאדינבורו. שש אחיותיו - ג'יין, ברברה, מרגרט, אליזבת, אן ושרלוט - היו אמניות בולטות בעוד שאחיו הצעיר, ג'יימס, היה מהנדס חשוב שהמציא את פטיש הקיטור. פטריק נסמית' נולד באדינבורו ונקרא על שמו של פטרונו של אביו, פטריק מילר. הוא פיתח זיקה לאמנות בגיל צעיר. הוא ואחיו קיבלו כולם שיעורי אמנות. אביו היה להוט לראות שהם עצמאיים. כנער פטריק איבד את יכולת השימוש בידו הימנית בעקבות תאונה, מה שאילץ אותו ללמוד לצייר בשמאלו. הוא גם איבד את רוב שמיעתו בגלל מחלה. חלק גדול מעבודותיו של נסמית, שאינו מתוארך, מתאר את מולדתו סקוטלנד, אותה המשיך לצייר גם לאחר שעבר ללונדון ב-1810. כמו אביו, הוא הושפע מאוד מהמאסטרים ההולנדיים של המאה ה-17, במיוחד מיינדרט, שהוצגו בלונדון. פטריק' נפטר מדלקת ריאות, שבהם לקה זמן קצר לאחר שצייר סצנה מחוץ ללונדון. חווה ליד הנהר נוף של מרעה נוף באנגליה מדיה וקבצים בנושא פטריק נסמית' בוויקישיתוף J. C. B. Cooksey, ‘Nasmyth family (per. 1788–1884)’, Oxford Dictionary of National Biography, Oxford University Press, 2004 accessed 14 May 2017 Nasmyth, James (2004). James Nasmyth Engineer An Autobiography London, Kessinger,